Tragedia de Nazino

Le tragedia de Nazino esseva le assassinato in massa e le deportation massive de unes 6.700 prisioneros al insula de Nazino, situate in le fluvio Ob, in le Krai de Siberia Occidental, Republica Socialista Federative Sovietic, Union Sovietic (nunc Oblast de Tomsk, Russia), in maio de 1933. Inviate pro construer un "colonia special" e cultivar le insula, le deportate esseva abandonate con pauc provisiones de farina pro le alimentation, pauc o nulle utensile e practicamente nulle del roba o le jaco necessari pro superviver al dur climate siberian. Le conditiones in le insula de Nazino se deteriorava rapidemente e provocava maladias generalisate, violentia e cannibalismo. In 13 septimanas, plus de 4.000 deportate habeva morte o disparite, e le majoria del supervivente esseva malade. Illos que intentava sortir esseva assassinate per guardas armate.

Le reporto original sur le incidente esseva facite per Vasily A. Velichko, un propagandista sovietic, e transmittite a Joseph Stalin e altere membros del Politburo. Le reporto permaneva classificate usque que le organisation de derectos human Memorial realisava un investigation in 1988, cinque decade post del factos. Le tragedia se popularisava in 2002, quando Memorial publicava le reportos de un commision special del Partito Communista de septembre de 1933.